На основу решења о банкротству Привредног суда у Београду 10.Ст.236/2019 од 16.12.2019. године, а у складу са чланoвима 131. 132. и 133. Закона о стечају («*Службени гласник Републике Србије» број 104/2009, 99/2011, 71/2012 - Одлука УС; 83/2014; 113/2017; 44/2018 и 95/2018*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 62/2018.*), стечајни управник стечајног дужника

**ГРАЂЕВИНСКО ПРЕДУЗЕЋЕ**

**АДАМОГРАДЊА ДОО БЕОГРАД – У СТЕЧАЈУ**

**Војводе Мицка Крстића 1в**

**Београд-Палилула**

**Број предмета 10 Ст.236/2019**

**ОГЛАШАВА**

**Продају непокретне имовине стечајног дужника**

**јавним надметањем**

**ПРЕДМЕТ ПРОДАЈЕ :**

Пољопривредно земљиште у грађевинском подручју, по намени њиве 3. класе површине 36.942 м2, на Новом Београду на потезу Јасенова - Пустара КО Нови Београд, односно на локацији између Савског насипа и Петрац канала, на око 1,8 км од окретнице у Блоку 71 (насеље Др Ивана Рибара) према КО Сурчин, на катастарским парцелама 5433/7, 6571/1 6572/1 6573/1, 6579/1, 6580/1 и 6581/1 КО Нови Београд, уписаних у лист непокретности број: 235 КО Нови Београд;

**Датум одржавања јавног надметања** **је 28.10.2021. године са почетком у 12 часова**, у просторијама стечајног управника, Београд, Сремска 6/I;

**Процењена вредност износи** : 1.700.000,00 ЕУР-а односно **199.909.290,00 РСД**, обрачунато по средњем курсу НБС на дан процене.

**Почетна цена** **на јавном наметању** износи 50% од процењене вредности **: 99.954.645,00 РСД;**

**Депозит** за учешће у поступку продаје износи 20% од процењене вредности : **39.981.858,00 РСД;**

**Лицитациони корак**, тј. увећана цена се утврђује тако што се почетна цена, односно последња утврђена цена увећава за 5.000.000,00 РСД;

Пријављивање за учешће у јавном надметању почиње истог дана у 10 часова (2 сата пре почетка јавног надметања) а завршава се 10 минута пре почетка јавног надметања.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 100.000,00 РСД (профактура се може преузети сваког радног дана до 26.10.2021. године у периоду од 10 до 16 часова у просторијама стечајног управника на адреси Сремска 6/I, Београд);
2. уплате депозит у износу од 39.981.858,00РСД, на текући рачун стечајног дужника број 160-44557-44 отворен код Banca Intesa a.d. Beograd, најкасније до 26.10.2021. године у 15 часова, или положе неопозиву првокласну банкарску гаранцију наплативу на први позив, најкасније 5радних дана пре одржавања продаје. У случају да се као депозит положи првокласна банкарска гаранција, оригинал исте се ради провере заједно са oбрасцем пријаве доставља стечајном управнику на адресу Сремска 6/I Београд. У случају да је учесник правно лице, стечајном управнику се доставља и извод из регистрације и ОП образац. Уколико на јавном надметању победи Купац који је депозит обезбедио банкарском гаранцијом, мора измирити износ депозита у року од два дана од дана проглашења за најбољег понуђача, а пре потписивања купопродајног уговора, након чега ће му бити враћена гаранција;
3. Потпишу Изјаву о губитку права на враћање депозита. Изјава чини саставни део продајне документације.

Проглашени купац је дужан да преостали износ купопродајне цене уплати у року од осам дана од дана потписивања купопродајног уговора.

Ако проглашени купац не потпише записник, купопродајни уговор, или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита а за Купца се проглашава други најбољи понуђач.

Стечајни управник ће без одлагања вратити положени депозит/банкарску гаранцију сваком учеснику у јавном надметњу, осим проглашеном купцу и другом најбољем понуђачу, у року од осам дана од дана одржавања јавног надметања.

Све порезе и трошкове који произилазе из закљученог купопродајног уговора у целости сноси купац.

Особа за контакт – стечајни управник Зоран Симић, телефон : 011/328-3870; 063/840-3317

E-mail : zoran.simic@centrofin.rs